માર્કેટમાં ફ્યુચર સેવિંગ્સ માટે અનેક પ્લાન્સ ઉપલબ્ધ છે . જો કે દેશની સૌથી મોટી રાષ્ટ્રીયકૃત બેંક સ્ટેટ બેંક ઓફ ઇન્ડિયા ( SBI ) દ્વારા રજૂ કરવામાં આવેલો એસબીઆઇ પ્રોટેક્શન સરળ શિલ્ડ પ્લાન આપના માટે ભાવિ બચતની સાથે સુરક્ષિત ભવિષ્ય પણ આપે છે . આ પ્લાનમાં રોકાણ કરવાથી આપના અને આપના પરિવારની ભવિષ્યની જરૂરિયાતોને પૂર્ણ કરી શકાય છે . એસબીઆઇ દ્વારા એવા અનેક પ્લાન ઓફર કરવામાં આવી રહ્યા છે જે આપના પરિવાર માટે ફાયદાકારક સાબિત થઇ શકે છે . આ પ્લાન ખરીદવાથી આપને આવકવેરામાં છૂટ મળવા સાથે ઓછી પ્રિમિયમની સાથે બચત પણ કરી શકાય છે . જે ભવિષ્યમાં આપને આપના સપના પૂરા કરવામાં મદદ કરશે . આ પ્લાન લેવા માટેની લઘુત્તમ વય મર્યાદા 18 વર્ષ છે . જ્યારે મહત્તમ વય મર્યાદા 60 વર્ષ છે . જો કે આ પ્લાનને જેટલી જલ્દી લેવામાં આવે તેટલું વધારે સેવિંગ કરી શકાશે . કારણ કે તેની પાકતી ઉંમર 65 વર્ષ છે . એશ્યોર્ડ અવધિ પર કેટલો ફાયદો ? આ પ્લાનની લઘુત્તમ એશ્યોર્ડ અવધિ પાચ વર્ષની હોય છે . જ્યારે મહત્તમ 30 વર્ષની હોય છે . આ પ્લાનથી આપને લઘુત્તમ 7.5 લાખ રૂપિયા અને મહત્તમ 24 લાખ રૂપિયાની બચત થઇ શકે છે . પ્રિમિયમ કેટલું ? આ યોજનામાં વાર્ષિક પ્રિમિયમ આપનારે દર વર્ષે રૂપિયા 2,000 પ્રિમિયમ આપવાનું હોય છે . જ્યારે ત્રિમાસિક પ્રિમિયમમાં રૂપિયા 600 ભરવાના હોય છે .